# Kokous: Geenitekniikan lautakunnan kokous 14/2019

Aika: Perjantai 4.10.2019 klo 9:00 – 11.00

Paikka: STM, Kirkkokatu 14, Iso kokoushuone

Läsnä: Johanna Björkroth, HY, pj.

Irma Saloniemi, TY, vpj

Elina Ekokoski, STM, varajäsen

Marja Ruohonen-Lehto, YM, jäsen

Päivi Lindfors, OKM, jäsen (Skype-yhteydellä)

Mika Honkanen, TEM, jäsen

Sanna Viljakainen, MMM, jäsen

Juha Merilä, asiantuntija

Kirsi Törmäkangas, STM, pääsihteeri

Anna Kaisa Väätänen, STM, siht.

Leni Soikkonen, STM, teknisenä avustajana

Annikki Welling, Ruokavirasto (kuultavana asiakohdassa 3.2)

Hanna Help (kuultavana asiakohdassa 3.2.)

Timo Lehti, HY (esittelijänä asiakohdassa 3.1.)

## **Kokouksen avaus ja päätösvaltaisuuden sekä esteettömyyden toteaminen**

Puheenjohtaja avasi kokouksen ja totesi sen päätösvaltaiseksi ja osallistujat esteettömiksi.

## **Edellisten kokousten pöytäkirjat**

Kokouksen 13/2019 pöytäkirja hyväksyttiin tietyin kohtaa 5.1 koskevin sanamuotokorjauksin.

## Esiteltävät asiat

### Geenitekniikan lautakunnan kanta myyntiluvallisella GMO-lääkkeellä tehtävään kliiniseen lääkekokeeseen

**Esitys:** Esitetään, että geenitekniikan lautakunta pitäisi oikeana kliinisen kokeen sponsorin esittämää arviointia siitä, että Kymriah-lääkevalmisteen myyntilupaan liittyvä ympäristöriskinarviointi kattaa kaikki uuteen kliiniseen kokeeseen liittyvät riskit. Näin ollen geenitekniikan lautakunnan kanta olisi, ettei kyseinen kliininen koe edellytä mitään geenitekniikkalain (377/1995) mukaista ilmoitus- tai hakemusmenettelyä.  
**Päätös:** Esityksen mukainen.

### EU-tuomioistuimen päätös uusien mutageneesitekniikoiden juridisesta asemasta: kansallisen valvonnan järjestäminen

**Esitys:** Esitetään, että kukin geenitekniikkalain mukaista valvontatoimintaa johtava ministeriö laatisi geenitekniikan lautakunnalle 31.12.2019 mennessä selonteon siitä, miten se aikoo järjestää UMTO-valvonnan omalla toimialallaan v. 2020-2025. Selontekoon pyydettäisiin sisällyttämään ainakin seuraavat tiedot:

* millaisiin kohteisiin valvontaviranomaiset aikovat kohdentaa UMTO-valvonnan (erityisesti tuontivalvonnan),
* mikä on UMTO-valvonnan arvioitu kattavuus vuositasolla (erityisesti tuontivalvonnassa),
* millaiset valvontaresurssit viranomaisilla on käytettävissään,
* millaisilla menetelmillä valvontaviranomaiset toteuttavat UMTO-valvonnan, ja
* millainen on ko. menetelmien luotettavuus ja nopeus.

Esitetään että lautakunnan valvontajaosto tarkastelisi ministeriöiden selvitysten perusteella valvontaviranomaisten yhteistyömahdollisuuksia UMTO-valvonnassa, etsisi ratkaisuehdotuksia mahdollisiin teknisiin ongelmiin, ja antaisi yhteenvetonsa ja kehittämisehdotuksensa UMTO-valvonnan järjestämisestä lautakunnalle 30.3.2020 mennessä. …

**Päätös:** Asiasta keskusteltiin ja katsottiin, ettei päätöstä voida tässä vaiheessa tehdä. Kukin ministeriö valmistelee oman näkemyksensä valvonnan järjestämisestä seuraavaan kokoukseen, jossa voidaan päättää miten asiassa edetään.

## Tiedotusasiat

Merkittiin tiedoksi geenitekniikan lautakunnan toimintaan liittyviä tärkeitä päiviä.

## Muut asiat

Keskusteltiin osallistumisesta biotekniikan neuvottelukunnan kutsuseminaariin ”Digitaalinen sekvenssi-informaatio ja geenivarat”.

Ympäristöministeriön edustaja kertoi Cartagenan bioturvallisuuspöytäkirjan osapuolikokoukseen liittyvästä valmistelusta. Suomen 4. maaraportti on resurssipulan takia viivästynyt, mutta se on tarkoitus saada valmiiksi lokakuun puoleenväliin mennessä.

Pääsihteeri kertoi valtioneuvoston TEAS-hanke-esityksestä, jossa selvitettäisiin uusien genominmuokkaustekniikoiden käyttöä Suomessa.

Seuraavan kokouksen ajankohta

Seuraavien kokousten ajankohdaksi sovittiin 21.10.2019 (sähköpostikokous), 7.11. klo 9 ja 2.12. klo 9.15.

Kokouksen päättäminen

Kokous päättyi klo 11.

Puheenjohtaja Johanna Björkroth

Pääsihteeri Kirsi Törmäkangas